Découvertes Gallimard
Découvertes Gallimard (pažodž. „Atradimai Gallimard“; liet. Atradimai Baltos lankos) – enciklopedinių knygų serija, sukurta Pierre Marchand ir išleista leidyklos „Éditions Gallimard“. Pirmą kartą pasirodė 1986 m. lapkričio mėn. Gausiai iliustruota serija orientuota į archeologiją, istoriją, kultūrą, meną, mokslą, religiją nuo senovės iki dabarties. Pirmasis tomas À la recherche de l’Égypte oubliée (Lietuviškas leidimas: Užmiršto Egipto beieškant) yra apie Senovės Egiptą. Serija tapo labai sėkminga, įvairūs tomai buvo išversti į daugiau nei 20 kalbų. Šiuo metu yra daugiau nei 700 knygų, kurias parašė daugiau kaip 500 autorių. „Baltos lankos“ paskelbė keletą tomų serijoje „Atradimai“ Lietuvoje.